Legal Document

Category: 4

Text:
110. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 460 της 31 Αυγ./15 Σεπτ. 1989 (ΦΕΚ Α’ 201) Χορήγηση της πλήρους σύνταξης του ΤΣΑΥ στα 39 έτη ασφάλισης. ΄Εχοντας υπόψη: 1.Τις διατάξεις της παρ. 1 του άρθρ. 5 του Ν.Δ. 306/1974 (Α’ 40) «περί τροποποιήσεως και συμπληρώσεως διατάξεων της περί ΤΣΑΥ νομοθεσίας», όπως αντικαταστάθηκαν από τις διατάξεις της παρ. 1 του άρθρ. 17 του Νόμ. 982/1979 (Α’ 239) «περί τροποποιήσεως και συμπληρώσεως της περί ΤΣΑΥ νομοθεσίας κ.λ.π». 2.Τις διατάξεις του άρθρ. 30 του Νόμ. 1027/1980 «περί τροποποιήσεως και συμπληρώσεως της περί ΤΕΒΕ νομοθεσίας κ.λπ……..» όπως αντικαταστάθηκαν και συμπληρώθηκαν με το άρθρ. 7 του Νόμ. 1275/1982 «Αύξηση συντάξεων ΤΕΒΕ, ΤΑΕ, ΤΣΑ, κ.λπ………..» και τις διατάξεις του άρθρ. 43 του Νόμ. 1469/1984 (Α’ 111) «Ασφάλιση ομογενών, τροποποίηση και συμπλήρωση διατάξεων της νομοθεσίας του ΙΚΑ και ρύθμιση διαφόρων ασφαλιστικών θεμάτων». 3.Τις διατάξεις των άρθρ. 23 παρ. 1 περιπτ. στ’, 24 παρ. 2 και 27 παρ. 1 του Νόμ. 1558/1985 «Κυβέρνηση και Κυβερνητικά όργανα» (Α’ 137) καθώς και τις διατάξεις του άρθρ. 5 του Π.Δ. 437/1985 «Καθορισμός και ανακατανομή των αρμοδιοτήτων των Υπουργείων» (Α’ 157). 4.Την αριθ. 750/8.11.1988 απόφαση του Δ.Σ. του ΤΣΑΥ . 5.Τη γνωμοδότηση του Συμβουλίου Κοινωνικής Ασφάλειας που διατυπώθηκε κατά τη 43η/5.4.1989 συνεδρίασή του της ΚΕ’ περιόδου. 6.Την αριθ. 424/1989 γνωμοδότηση του Συμβουλίου της Επικρατείας, με πρόταση του Υπουργού Υγείας, Πρόνοιας και Κοινωνικών Ασφαλίσεων, αποφασίζουμε: ΄Αρθρ.1.-1.Από την 1.1.89 το βασικό ποσό της μηνιαίας σύνταξης λόγω γήρατος ή αναπηρίας που χορηγεί το ΤΣΑΥ στους ασφαλισμένους του, που έχουν συμπληρώσει 25 έτη ασφάλισης σύμφωνα με τις διατάξεις της πρώτης περίπτωσης της παρ. 1 του άρθρ. 7 του Νόμ. 982/79 (τ.Α’ 239) και της παρ. 1 του άρθρου μόνου του Π.Δ. 523/83 (τ.Α’ 200), καθώς και τις διατάξεις των Υπουργικών Αποφάσεων που εκδόθηκαν σε εξουσιοδότηση της πρώτης από τις πιο πάνω διατάξεις (Φ. 42/οίκ. 1413/84 (τ.Β’ 401), Φ. 42/958/85 (τ.Β’ 184), Φ. 42/1025/86 (τ.Β’ 317), Φ. 42/378/87 (τ.Β’ 115), Φ. 42/597/88 (τ.Β’ 169) και Φ. 42/οικ. 73/89 (τ.Β’ 45) προσαυξάνεται κατά ποσοστό 6,43% για κάθε έτος ασφάλισης πέραν των 25 ετών και μέχρι τη συμπλήρωση 39 ετών ασφάλισης. 2.Από την ίδια ημερομηνία, δεν χορηγείται καμιά προσαύξηση στη σύνταξη για χρόνο ασφάλισης πέρα από τα 39 έτη. 3.Οι διατάξεις των προηγουμένων παραγράφων έχουν εφαρμογή και γι’ αυτούς που συνταξιοδοτήθηκαν από το Ταμείο πριν από την 1.1.1989 καθώς και σ’ αυτούς που θα συνταξιοδοτηθούν μετά από την ημερομηνία αυτή αλλά η συνταξιοδότησή τους αρχίζει πριν από την ημερομηνία αυτή. 4.Η παρ. 2 του άρθρου μόνου του Π.Δ. 523/83, καταργείται. 109 34.Η.α.107-109 Καταστατικοί Νόμοι-Τ.Σ.Α.Υ. Καταστατικοί Νόμοι-Τ.Σ.Α.Υ. 34.Η.α.110-116 ΄Αρθρ.2.-Η ισχύς του Προεδρικού αυτού Δ/τος αρχίζει από την 1.1.1989.